เงินบาทเปิด 31.19/21 บาท
ธนาคารซีไอเอ็มบีไทย รายงาน เงินบาทเปิด 31.19/21 คาดอ่อนค่าต่อจากปัจจัยเศรษฐกิจยุโรป-สหรัฐฯกดดัน
30 ต.ค. 2565

ธนาคารซีไอเอ็มบีไทย รายงาน เงินบาทเปิด 31.19/21 คาดอ่อนค่าต่อจากปัจจัยเศรษฐกิจยุโรป-สหรัฐฯกดดัน
นักบริหารเงินจากธนาคารซีไอเอ็มบีไทย เปิดเผยว่า เงินบาทเปิดตลาดเช้านี้อยู่ที่ระดับ 31.19/21 บาท/ดอลลาร์ อ่อนค่าลงเล็กน้อยจากเย็นวานนี้ที่ปิดตลาดที่ระดับ 31.17/19 บาท/ดอลลลาร์ ล่าสุดอ่อนค่าลงมาอยู่ที่ระดับ 31.23/25 บาท/ดอลลาร์
แนวโน้มวันนี้คาดเงินบาทปรับตัวอ่อนค่าต่อเนื่อง จากปัจจัยความไม่นิ่งของเศรษฐกิจในยูโรโซน ขณะที่ฝั่งสหรัฐฯ ไม่ประสบผลสำเร็จจากมาตรการที่จะลดยอดการขาดดุล จึงทำให้ภาพรวมของเศรษฐกิจโลกยังไม่มีปัจจัยดึงดูดให้เข้ามาลงทุน
ส่วนความเคลื่อนไหวของค่าเงินสกุลหลักต่างประเทศช่วงเปิดตลาดเช้านี้ เงินเยนอยู่ที่ระดับ 76.95/98 เยน/ดอลลาร์ ส่วนเงินยูโรอยู่ที่ระดับ 1.3494/3497 ดอลลาร์/ยูโร
คืนนี้ สหรัฐฯ จะรายงานข้อมูลเศรษฐกิจที่สำคัญ ได้แก่ รายได้ส่วนบุคคลเดือนต.ค., ยอดสั่งซื้อสินค้าคงทนเดือนต.ค., จำนวนผู้ขอรับสวัสดิการว่างงานรายสัปดาห์ เป็นต้น
นักบริหารเงิน คาดว่า วันนี้เงินบาทจะเคลื่อนไหวอยู่ในกรอบ 31.10-31.30 บาท/ดอลลาร์